Gumede reageer ná ANC haar pos | Maroela Media
Zandile Gumede. Foto: Motshwari Mofokeng/African News Agency(ANA)
Zandile Gumede, voormalige burgemeester van die eThekwini-metro, het gesê sy wil haar naam in ere herstel nadat sy deur die ANC in KwaZulu-Natal herontplooi is.
Die ANC het Dinsdag die aankondiging gemaak nadat sy provinsiale uitvoerende komitee vergader het.
"Ek het 'n hele aantal medianavrae ontvang na aanleiding van die ANC-leierskap in KwaZulu-Natal se aankondiging," het Gumede in 'n verklaring gesê.
"Ek neem kennis van die aankondiging en behou my reg voor om stil te bly terwyl ek raad kry by my regsverteenwoordigers rakende hierdie besluit."
Gumede het gesê sy sal later aankondig wat sy in hierdie verband gaan doen, maar die belangrikste vir haar is om haar naam in ere te herstel na aanleiding van die uitsprake wat oor haar gemaak is.
"Ek glo dit is belangrik dat ek die ware toedrag van sake bekend maak aangesien ek die eerste vroueburgemeester van hierdie pragtige stad en eerste vrouevoorsitter van die grootste ANC-streek in Suid-Afrika was."
Volgens Gumede sal sy nie stilgemaak word nie.
Verskeie ander mense is twee weke vroeër in hegtenis geneem, onder wie twee senior eThekwini-beamptes en sakelui, in verband met die misdaad. Al die beskuldigdes sal in Januarie volgende jaar in die hof verskyn.
"Kul jou hier, kul jou daar", en siedaar nog 'n houdini reg om "her-ont-plooi" te word!!! Niks Nuuts in SA nie!
Dit klink soos n weerstandige parrasiet wat vasbyt en nie genoeg kan kry nie . Wanneer n koruptrnaar uitgevang word is hulle altyd onskuldig en dreig met name wat sal uikom , hofsake, ens want nou is hulle verwydwr van hulle persoonlike spaarvarkie, net om later stilletjies te verdwyn tussen die massas .
Hoekom kan sy nie afgedank word nie? As sy op een plek oortree het, gaan sy dit op n ander plek ook doen. Die ANC mag dalk met haar getrou het (dat dit verewig is) die belastingbetaler het nie. Ons betaal haar salaris en wil haar nie meer hê nie. Ons wil eerlike mense hê.